Akron Pros

Akron Pros var et profesjonelt amerikansk fotballag i Akron i Ohio som var aktivt mellom 1908 og 1926. Laget ble stiftet som et semiprofesjonelt lag under navnet Akron Indians, men endret navn til Akron Pros i 1920 da de ble et av de originale lagene i American Professional Football Association (omdøpt National Football League (NFL) i 1922). Fritz Pollard, den første fargede hovedtreneren i NFL var en av lagets trenere i 1921, samme år som Paul Robeson spilte for laget. Robeson var en av de tidligste stjernene i profesjonell amerikansk fotball før idretten ble segregert mellom 1934 og 1946. I 1926 endret laget navn tilbake til Akron Indians. På grunn av økonomiske problemer var laget inaktivt i 1927 og året etter ble laget nedlagt.


== Historie ==


=== Opphav ===

Før 1908 var det flere semiprofesjonelle og amatørlag i Akron, hvor det beste lagene var Akron East Ends. East Ends dominerte i området frem til Massillon Tigers betalte flere spillere fra det da nedlagte Pittsburgh Stars og sikret en seier over East Ends i 1903.Akron Indians kan spores tilbake til 1908. Laget vant Ohio league-tittelen fire ganger, i 1908, 1909, 1913 og 1914. Lagets tilhengere refererte alltid til laget som «the Indians». Mellom 1908 og 1913 hadde Indians et rykte for å spille en type amerikansk fotball som lignet mer på den som ble spilt på collegenivå, blant annet fordi de lente mer på pasningsspill enn andre lag som foretrakk å løpe med ballen.


=== Parratt's Indians ===
Før 1912-sesongen ble Peggy Parratt, en av idrettens tidlige stjerner som spilte for Massillon Tigers, Franklin Athletic Club og Shelby Blues, en del av Indians. Han tok avgjørelsen etter å ha innsett at han kunne tjene mer i Akron, som da hadde et større marked for amerikansk fotball. Hans første store avgjørelse da han ankom Akron var å endre lagets navn fra Akron Indians til Parratt's Indians". Med Peggy som spiller, trener og eier/manager gikk Indians 1–1 mot Shelby og slo Canton to ganger, 14–7 og 19–7. De tapte derimot mot det da ukjente Elyria Athletics som vant Ohio-tittelen. Athletics bestod stort sett av tidligere Blues-spillere som stiftet et nytt lag i Elyria etter at Parratt forlot dem til fordel for Akron.
Sesongen etter hentet Parratt inn de fleste av spillerne fra Elyrias ligavinnende lag i 1912 til Akron. Indians sikret deretter seier over Shelby og Elyria, og gikk 1–1 mot et oppadkommende Canton Pros. Under Indians’ tittelkamp mot Shelby fylte Blues opp laget sitt med en gruppe kjente spillere fra noen av de større østlige universitetene og betalte spillerne $700 for kampen, som endte opp med å bli avlyst på grunn av en snøstorm. En uke senere var Blues tilbake i Akron, men Indians var da forberedt med nye talenter som ble ansett som bedre enn de Shelby hadde hentet inn. Indians vant kampen 20–0 og tok dermed tilbake Ohio-tittelen.I 1914 fortsatte Parratt tradisjonen med å signere kjente spillere og hadde en ofte roterende spillerstall som klarte å garantere seier omtrent hver uke. I 1914 ansatte han også flere tidligere stjernespillere fra Notre Dame, inkludert Knute Rockne, Howard «Horse» Edwards, «Deke» Jones og Joe Collins, samt andre kjente collegespillere i Ohio som Ed Kagy, Dwight Wertz, Homer Davidson, Dutch Powell, Frank Nesser og Ralph «Fat» Waldsmith. Mot slutten av sesongen bestod store deler av laget av alumnus fra Notre Dame, og laget dominerte Ohio League, men tapte en kamp mot Canton 6–0 den 15. november 1914 i en kamp hvor Cantons kaptein Harry Turner knakk ryggraden etter en takling fra Akrons fullback Joe Collins som eventuelt førte til Turners død, det første dødsfallet innen profesjonall amerikansk fotball i Ohio.For å unngå at Akron igjen sikret tittelen i 1915 signerte eierne av Massillon Tigers flere av Parratts spillere, inkludert de store stjernene. Cantons manager Jack Cusack hentet også inn noen tidligere Akron-spillere og signerte Jim Thorpe til sitt lag, som nå gikk under navnet Canton Bulldogs. Innen slutten av sesongen bestod Parratts lag stort sett kun av lokale spillere. Etter en dårlig 1915-sesongen returnerte Parratt til Cleveland hvor han opprettet et nytt lag, Cleveland Tigers, bestående av tidligere Akron-spillere samt noen tidligere collegespillere.


=== Burkhardts ===
I 1916 tok det lokale bryggeriet Burkhardt Brewing Company over det som var igjen av indians og omdøpte laget til Akron Burkhardts. Howe Welch stod for omorganiseringen av laget sammen med sine brødre Chang og Suey. Etter tre sesonger var Welch spiller, trener og manager for Akron og spilte mot mange av idrettens tidlige stjerner. Burkhardts hadde en vinnende sesonge i 1916 til tross for at de tapte mot Bulldogs og gikk 1–1 mot Columbus Panhandles. I 1918 endret de igjen navn tilbake til Indians, men flere samtidskilder refererte til laget som Burkhardts frem til 1920. I 1919 avsluttet de sesongen 5–5–0, men Indians tapte penger på grunn av ligaens første fargede spiller og en av landets beste spillere på løp, Fritz Pollard. Fra 1917 og ut 1921 var det Suey Welch som stod som eier av laget.


=== Pros ===
Etter å ha gått gjennom økonomiske tap fra 1912 til 1919 ble laget solgt til Art Ranney, en forretningsmann fra Akron og tidligere spiller for University of Akron, og Frank Nied, eier av en sigarbutikk i 1920. De nye eierne droppet tidlig det gamle navnet til fordel for Akron Pros i håp om å inspirere bedre resultater eller i det minste høyere tilskuertall. Nied og Ranney ble kjent med og signerte Fritz Pollard til laget og gjorde ham senere til den første afrikanskamerikanske treneren i NFL.


==== Grunnleggelsen av National Football League (NFL) ====
Art Ranney hadde ansvar for møtereferatet da AFPA ble stiftet den 17. september 1920 og ble valgt til sekretær og kasserer for ligaen (som endret navn til National Football League i 1922).


==== NFL-mestere i 1920 ====

Pollard og de fleste spillerne for Akron i 1919 var tilbake for å spille for Pros i 1920. Laget startet sesongen i League Park tidlig i oktober med en 43–0 seier over Wheeling Stogies. Al Nesser, en av de kjente Nesser-brødrene, scoret tre touchdowns ved å plukke opp fumbles. Uken etter slo Pros Columbus Panhandles 37–0 med tidligere guard Frank McCormick som en wingback. Etter en 13–0 seier over Cincinnati Celts møtte Pros Cleveland Tigers, et lag som i hovedsak bestod av tidligere stjernespillere for Massillon Tigers. Bob Nash, som tilbrakte 1919-sesongen med Massillon før han gikk til Akron Pros, hindret en punt fra Stan Cofall som resulterte i en touchdown for Akron og et eventuelt sluttresultat på 7–0. Pros sjokkerte deretter ligaen med en 10–0 seier over Canton Bulldogs, som i 1920 ble sett på som det beste laget i landet med spillere som Jim Thorpe, Joe Guyon, Pete Calac og Pete Henry. Etter at regnvær kansellerte en kamp mot Detroit Heralds møtte Pros et nylig omorganisert Tigers-lag i en kamp som endte uavgjort 7–7. Med en god dag på bakken for Pollard og McCormick var laget tilbake uken etter med en 13–0 seier over Dayton Triangles. Etter en 7–0 seier i en omkampt mot Canton samt en andre seier over Dayton ble Pros anerkjent som det beste laget i Ohio.
Pros klarte deretter å holde Buffalo All-Americans til et målløst uavgjortresultat foran kun 3 000 tilskuere. I løpet av kampen ble Nied og Ranney enige om å selge Bob nash til buffalo for $300 og fem prosent av billettinntektene i den første kjente byttehandelen mellom to lag i NFL. Ettersom Pros hadde best resultat i ligaen måtte de kun unngå et nederlag, mens Buffalo og Decatur Staleys måtte vinne for å sikre ligatittelen. Pros klarte å holde også Staleys til et målløst uavgjortresultat foran 12 000 tilskuere i Cub Park.
Både All-Americans og Staleys klaget at Akron ble tildelt ligatittelen, begge fordi Akron ikke hadde klart å vinne mot dem. Pros ble ikke offisielt utnenvt til AFPA Champions før 30. april 1921, etter at lagenes ledere møttes i Canton og stemte på å tildele tittelen og Brunswick-Balke Collender Cup til Akron Pros (Ranney, ligaens sekretær, var de facto ligapresident under møtet ettersom verken presidenten Jim Thorpe eller visepresident Stan Cofall var tilsetede). Ifølge moderne tiebreakerregler i NFl ville Buffalo All-Americans blitt utnevnt til ligamestere sammen med Akron Pros. All-Americans og Pros var uavgjort i seierprosent med 9+1⁄2 seiere og 1+1⁄2 nederlag (.864), og begge lagene slo Decatur Staleys, som hadde 11 seiere og 2 nederlag (.846).


=== Nedgangstid ===
Pros avsluttet 1921-sesongen i 3. plass og 1922-sesongen i 10. plass. De plasserte høyere enn 13. plass kun én gang etter det da de avsluttet 1925-sesongen på femteplass. Etter den sesongen endret Pros navn tilbake til Akron Indians. Med det nye navnet spilte laget fire sesonger før det ble oppløst på grunn av manglende økonomisk støtte og lagets dårlige sesongresultat etter 1926-sesongen. Laget ble inaktivt i 1927 og formelt oppløst året etter.


== Hall of Famere ==


== Sesongresultater ==


=== Nøkkel ===


== Noter ==


== Referanser ==
Carroll, Bob (1982). «Akron Pros 1920» (PDF). The Coffin Corner (engelsk). Professional Football Researchers Association. 4 (12). Besøkt 5. april 2022. 
Carroll, Bob (1979). «Ohio Tiger Trap: Ohio's First Football Ringers: 1903» (PDF). The Coffin Corner (engelsk). Professional Football Researchers Association. Besøkt 5. april 2022. 
Carroll, John (1998). Fritz Pollard: Pioneer in Racial Advancement (engelsk). University of Illinois Press. ISBN 978-0-252-06799-0. Besøkt 5. april 2022. 
Peterson, Robert (1998). Pigskin: The Early Years of Pro Football (engelsk). Oxford University Press. ISBN 978-0-19-511913-8. Besøkt 5. april 2022. 
«Happy Birthday NFL?» (PDF). The Coffin Corner (engelsk). Professional Football Researchers Association. 2 (8). 1980. Besøkt 5. april 2022. 
Carroll, Bob (1987). «Glamourless Gridirons: 1907–9» (PDF). The Coffin Corner (engelsk). Professional Football Researchers Association. 9 (1). Besøkt 5. april 2022. 
«Parratt Stays on Top: 1914» (PDF) (engelsk). Professional Football Researchers Association. Besøkt 5. april 2022. 
«Thorpe Arrives: 1915» (PDF) (engelsk). Professional Football Researchers Association. Besøkt 5. april 2022. 
Roberts, Milt (1979). «Peggy Parratt, MVP» (PDF). The Coffin Corner (engelsk). Professional Football Researchers Association. 1 (6). Besøkt 5. april 2022. 
Siwoff, Seymour; Zimmber, Jon; Marini, Matt (2010). The Official NFL Record and Fact Book 2010 (engelsk). New York, NY: National Football League. ISBN 978-1-60320-833-8.